ಶುಕ್ರವಾರವೇ ಬಿಡಿಸಿಕೊಂಡು ಬಂದ್ರೂ ಪ್ರಕಾಶ್ ದೂರು ನೀಡಲಿಲ್ಲ ಯಾಕೆ.? ಪೊಲೀಸರಿಗೆ ಗೊಂದಲ ಬೆಂಗಳೂರು: ಮಾಜಿ ಸಚಿವ ವರ್ತೂರು ಪ್ರಕಾಶ್ ಅವರು ತಮ್ಮನ್ನು ಕಿಡ್ನಾಪ್ ಮಾಡಲಾಗಿತ್ತು. ನನ್ನ ಮತ್ತು ನನ್ನ ಡ್ರೈವರ್ ಮೇಲೆ ಹಲ್ಲೆ ನಡೆಸಲಾಗಿತ್ತು ಎಂದು ಇಂದು ಬೆಳ್ಳಂದೂರು ಪೊಲೀಸ್ ಠಾಣೆಯಲ್ಲಿ ದೂರು ನೀಡಿದ್ದಾರೆ. ಆದರೆ ವರ್ತೂರು ಪ್ರಕಾಶ್ ನಡೆಯ ಬಗ್ಗೆ ಪೊಲೀಸರಿಗೆ ಅನುಮಾನ ವ್ಯಕ್ತವಾಗಿದೆಯಂತೆ. ತಮ್ಮ ದೂರಿನಲ್ಲಿ ವರ್ತೂರು ಪ್ರಕಾಶ್ ಅವರು ಶುಕ್ರವಾರ ಬಿಡಿಕೊಂಡು ಬಂದಿದ್ದಾಗಿ ಉಲ್ಲೇಖಿಸಿದ್ದಾರೆ. ಆದರೆ ಅವತ್ತಿನಿಂದಲೂ ಸಹ ಯಾಕ ದೂರು ನೀಡಿಲ್ಲ.? ಅಲ್ಲದೇ ಅವರ ಡ್ರೈವರ್ ಅವರಿಗಿಂತ ಮೊದಲೇ ಬಂದ್ರೂ ಸಹ ದೂರು ಕೊಟ್ಟಿಲ್ಲ. ಹಾಗಾದ್ರೆ ವರ್ತೂರು ಪ್ರಕಾಶ್ ಕಾರಿನ ಮೇಲೆ ದಾಳಿ ಮಾಡಿದ್ದು ಯಾರು.? ಯಾಕೆ ಇಷ್ಟು ತಡವಾಗಿ ವರ್ತೂರು ಪ್ರಕಾಶ್ ದೂರು ನೀಡಿದ್ದಾರೆ. 3 ದಿನ ವರ್ತೂರು ಪ್ರಕಾಶ್ ಮಿಸ್ ಆಗಿದ್ರೂ ಫ್ಯಾಮಿಲಿ ಯಾಕೆ ದೂರು ಕೊಟ್ಟಿಲ್ಲ..? ಇಷ್ಟು ಬೆಳವಣಿಗೆಯ ಬಗ್ಗೆ ಪೊಲೀಸ್ರಿಗೆ ಸಣ್ಣ ಸುಳಿವು ಸಿಗಲಿಲ್ಲ ಹೇಗೆ..? ಹೀಗೆ ಸ್ವತಃ ಬೆಳ್ಳಂದೂರು ಪೊಲೀಸರೇ ಕ್ಷಣಕಾಲ ಈ ಪ್ರಕರಣದಲ್ಲಿ ಕನ್ ಫ್ಯೂಸ್ ಆಗಿದ್ದಾರಂತೆ. ಅಲ್ಲದೇ ನಿಜವಾಗ್ಲೂ ವರ್ತೂರು ಪ್ರಕಾಶ್ ಕಿಡ್ನಾಪ್ ಆಗಿತ್ತಾ..? ಇದರ ಹಿಂದೆ ಬೇರೆ ಏನಾದ್ರೂ ಅಡಗಿದೆಯಾ..? ಏನು ಈ ಪ್ರಕರಣದ ಹಿನ್ನಲೆ..? ಅನ್ನೋ ನಿಟ್ಟಿನಲ್ಲಿ ಬೆಳ್ಳಂದೂರು ಪೊಲೀಸರು ತನಿಖೆ ನಡೆಸಿದ್ದಾರೆ ಎನ್ನಲಾಗಿದೆ.